11. számú

JEGYZŐKÖNYV


Készült:	Balatonvilágos Község Önkormányzata Képviselő-testületének
		2026. szeptember 11-én a községháza tanácstermében 7:30 órakor megtartott 
 		soron kívüli, nyílt testületi üléséről

Jelen vannak: 		Takács Károly			polgármester
Tretykó István			alpolgármester
Bartek Róbert			képviselő
			Kovács Péter 			képviselő
Kovács Tamás			képviselő

			Némethné dr. Jenei Éva 	aljegyző
Kuti Henriett Margit 		jegyzői referens

			Juhász-Varga Viktória 	jegyzőkönyvvezető

Távol maradt:
			Bukovszki András 		képviselő
			Kovács-Krutzler Adrienn	képviselő

Takács Károly	polgármester: Köszönti a megjelenteket a 2026. szeptember 11-ei, soron kívüli, nyílt testületi ülésen. Megállapítja, hogy a képviselő-testület határozatképes, a megválasztott 7 fő képviselőből 5 fő jelen van. Bukovszki András képviselő úr és Kovács-Krutzler Adrienn képviselő asszony jelezték távolmaradásukat. Elmondja, hogy a napirend megszavazása után Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontja alapján szükséges szavazni arról, hogy zárt ülésre javasolja a 3./ „TOP_PLUSZ-1.2.1-21-SO1-2022-00037 Kivitelezések 2” tárgyú Közbeszerzési eljárás lezárása, és a 4./ „KÁVÉZÓ ÉS KERÉKPÁROS MEGÁLLÓPONT ÉPÍTÉSE” című projekt Ajánlattételi felhívás, Közbeszerzési dokumentáció elfogadása tárgyú előterjesztéseket. Kéri, aki a napirend elfogadásával egyetért, kézfelemeléssel jelezze.
[bookmark: _Hlk234317415]
A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
[bookmark: _Hlk234317904]167/2026. (IX. 11.) határozata
a soron kívüli, nyilvános ülésen tárgyalásra elfogadott napirendi pontokról

Balatonvilágos Község Önkormányzata Képviselő-testülete a 2026. szeptember 11-ei soron kívüli, nyilvános képviselő-testületi ülésen az alábbi napirendi pontokat tárgyalja:

1./ Balatonvilágos Község Önkormányzata 2026. évi közbeszerzési tervének módosítása
2./ Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához
3./ „TOP_PLUSZ-1.2.1-21-SO1-2022-00037 Kivitelezések 2” tárgyú Közbeszerzési eljárás lezárása
4./ „KÁVÉZÓ ÉS KERÉKPÁROS MEGÁLLÓPONT ÉPÍTÉSE” című projekt Ajánlattételi felhívás, Közbeszerzési dokumentáció elfogadása

A képviselő-testület felkéri a polgármestert a napirend előterjesztésére.

Felelős: Takács Károly polgármester
Határidő: azonnal


Takács Károly	polgármester: Javasolja a képviselő-testületnek a fent említettek alapján, hogy zárt ülésen tárgyalja a „TOP_PLUSZ-1.2.1-21-SO1-2022-00037 Kivitelezések 2” tárgyú Közbeszerzési eljárás lezárása, és a „KÁVÉZÓ ÉS KERÉKPÁROS MEGÁLLÓPONT ÉPÍTÉSE” című projekt Ajánlattételi felhívás, Közbeszerzési dokumentáció elfogadása tárgyú előterjesztéseket. Kéri, aki a javaslattal egyetért, kézfelemeléssel jelezze. 

A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
168/2026. (IX. 11.) határozata
a „TOP_PLUSZ-1.2.1-21-SO1-2022-00037 Kivitelezések 2” tárgyú Közbeszerzési eljárás lezárása”, és a „KÁVÉZÓ ÉS KERÉKPÁROS MEGÁLLÓPONT ÉPÍTÉSE” című projekt Ajánlattételi felhívás, Közbeszerzési dokumentáció elfogadása” tárgyú előterjesztések zárt ülésen történő tárgyalása elrendeléséről

Balatonvilágos Község Önkormányzata Képviselő-testülete úgy határoz, hogy a „TOP_PLUSZ-1.2.1-21-SO1-2022-00037 Kivitelezések 2” tárgyú Közbeszerzési eljárás lezárása, és a „KÁVÉZÓ ÉS KERÉKPÁROS MEGÁLLÓPONT ÉPÍTÉSE” című projekt Ajánlattételi felhívás, Közbeszerzési dokumentáció elfogadása tárgyú előterjesztéseket – a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontja alapján – zárt ülésen rendeli el tárgyalni. 

Felelős: Takács Károly polgármester
Határidő: értelem szerint


[bookmark: _Hlk228955639][bookmark: _Hlk231457502]1./ Balatonvilágos Község Önkormányzata 2026. évi közbeszerzési tervének módosítása
Előterjesztő: Takács Károly polgármester 
Előterjesztés a jegyzőkönyv melléklete.

[bookmark: _Hlk228884783]Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. Nincs, így javasolja a képviselő-testületnek, hogy hagyja jóvá a határozat mellékletét képező tartalommal Balatonvilágos Község Önkormányzata 2026. évi Közbeszerzési Tervét. Kéri, aki a javaslattal egyetért, kézfelemeléssel jelezze.



A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
169/2026. (IX. 11.) határozata
Balatonvilágos Község Önkormányzata 2026. évi közbeszerzési tervének módosításáról

Balatonvilágos Község Önkormányzata Képviselő-testülete megtárgyalta a „Balatonvilágos Község Önkormányzata 2026. évi közbeszerzési tervének módosítása” tárgyú előterjesztést, és az alábbi határozatot hozza:

A Képviselő-testület jóváhagyja a határozat mellékletét képező Balatonvilágos Község Önkormányzata 2026. évi Közbeszerzési Tervét.

A képviselő-testület felkéri a polgármestert a 2026. évi Közbeszerzési Terv közzétételére.

Felelős: Takács Károly polgármester 
Határidő: haladéktalanul (honlapon történő megjelentetésre) 


Melléklet a 169/2026. (IX. 11.) határozathoz

Balatonvilágos Község Önkormányzata 2026. évi közbeszerzési terve

	Közbeszerzés tárgya 
	Alkalmazandó/választott eljárási típus, eljárási fajta 
	Közbeszerzés előzetes becsült értéke 
	Az eljárás megindításának tervezett időpontja 
	A szerződés teljesítésének várható időpontja vagy a szerződés időtartama 

	I. Építési beruházás 

	TOP_PLUSZ-1.2.1-21-SO1-2022-00037 – Településfejlesztés Balatonvilágoson
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	125.000.000 Ft
	2026.03.15.
	2027.12.31.

	KAP-RD43-1-25 Külterületi utak fejlesztése
Támogatói okirat száma 4088167422
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	110.204.754 Ft
	2026.10.31.
	2027.12.31.

	TOP_PLUSZ-1.2.1-21-SO1-2022-00037 Kivitelezési munkák - 
Kávézó és kerékpáros megállópont építése
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	83.071.571 Ft
	2026.09.15.
	2027.06.30.

	II. Árubeszerzés 

	2025/KÖZVIL/01-75221220 Közvilágítás korszerűsítése

	Nemzeti eljárásrend - Kbt. 115. § Nyílt eljárás (meghívásos)
	37.188.577 Ft
	2026.10.31.
	2027.12.31.

	III. Szolgáltatás

	nem tervezett
	-
	-
	-
	-



Közbeszerzési értékhatár 2026. 

Magyarország 2026. évi központi költségvetéséről szóló 2025. évi LXIX. törvény
20. A kis összegű követelés értékhatára, a filmalkotásokhoz kapcsolódó gyártási értékhatár és a közbeszerzési értékhatárok
75. § (1) A közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár – kivéve a közszolgáltatói szerződésekre vonatkozó értékhatárt – 2026. január 1-jétől 2026. december 31-éig
a) árubeszerzés esetében 20,0 millió forint,
b) építési beruházás esetében 60,0 millió forint,
c) építési koncesszió esetében 100,0 millió forint,
d) szolgáltatás megrendelése esetében 20,0 millió forint,
e) szolgáltatási koncesszió esetében 30,0 millió forint.
(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2026. január 1-jétől 2026. december 31-éig
a) árubeszerzés esetében 50,0 millió forint,
b) építési beruházás esetében 100,0 millió forint,
c) szolgáltatás megrendelése esetében 50,0 millió forint,
d) építési koncesszió esetében 200,0 millió forint,
e) szolgáltatási koncesszió esetében 100,0 millió forint.


2./ Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. 

Tretykó István alpolgármester: Javasolja a támogatási összeg megemelését, mert ahhoz képest, hogy mennyit emelkedtek az infláció miatt az árak, ez a támogatási összeg, nagyon alacsony. 

Takács Károly polgármester: Nincs több hozzászólás, így javasolja a képviselő-testületnek, hogy fogadja el a határozati javaslatban foglaltakat. Kéri, aki a javaslattal egyetért, kézfelemeléssel jelezze. 

A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
170/2026. (IX. 11.) határozata
a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához való csatlakozásról

[bookmark: _Hlk240008731]Balatonvilágos Község Önkormányzata Képviselő-testülete megtárgyalta a „Csatlakozás a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához” tárgyú előterjesztést, és az alábbi határozatot hozza:

1. Balatonvilágos Község Önkormányzata a jogszabályoknak megfelelően kifejezett és visszavonhatatlan döntést hoz arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához. 

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el. 

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2027. évi fordulója keretében a beérkezett pályázatokat és a pályázatokról hozott döntését a https://bursa.emet.hu/onk/tonkbelep.aspx internet címen elérhető EPER-Bursa rendszerben rögzíti. 

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek megfelelnek a pályázati kiírás feltételeinek. 

Alapadatok (önkormányzat): 
Önkormányzat neve: Balatonvilágos Község Önkormányzata
Önkormányzat címe: 8171 Balatonvilágos, Csók István sétány 38.
Polgármester: Takács Károly Béla
Jegyző: Dr. Boda Zsuzsanna 
Központi e-mail cím: onkormanyzat@balatonvilagos.hu
Központi telefonszám: 06-88-480-845
Adószám: 15734044-2-14
Önkormányzat bankszámlaszáma: 11748083-15428684-00000000
Felhasználói adatok (Központi kapcsolattartó): 
Központi kapcsolattartó neve: Juhász-Varga Viktória testületi és bizottsági ügyintéző
Felhasználónév: Bvilagos
E-mail cím: kirendeltsegbalatonvilagos@siofok.hu
Telefonszám: 06-88-480-845

Az önkormányzat kijelenti, hogy amennyiben az adatokban változás áll be, úgy a szükséges adatmódosítást végrehajtja az EPER-Bursa rendszerben, illetve a kiemelt kapcsolattartó személyében bekövetkezett változásról 8 napon belül adatmódosító nyilatkozatot küld az 
NKTK-nak. 

A képviselő-testület felhatalmazza a polgármestert a csatlakozásról, valamint az elektronikus adatbázis használatáról szóló nyilatkozat aláírására, és az NKTK részére a megküldésre, valamint az „A”, és „B” típusú pályázatok kiírására.

Felelős: Takács Károly polgármester
Határidő: 2026. szeptember 30./csatlakozási nyilatkozat megküldés
	    2026. október 5. /pályázatok kiírása


Takács Károly polgármester: Megköszöni a részvételt, a nyílt testületi ülést 7:40 órakor bezárja. 



	Takács Károly	Dr. Boda Zsuzsanna 
	polgármester	jegyző
2

